Р Е З Ю М Е

на анализа на проведения мониторинг през 2023 година в изпълнение на системата за мониторинг на територията управлявана от  ТП ДГС „Болярка”


Съгласно ГСП от 2023 година общата площ на горите в териториалния обхват на ТП „Болярка” е 45 803,9 ха, като в т.ч. 6 802,2 ха върху земеделска територия и 37,7 ха върху водна територия. 
Разпределението по видове собственост на територията на ТП „ДГС Болярка” е следното:

	Вид собственост
	Горска площ

	
	Обща площ, ха
	%
	в т.ч. ГТ
	в т.ч. ЗТ
	в т.ч. ВТ

	Държавна
	20 255.6
	43.4
	19 869.1
	347.2
	28.7

	Общинска
	8 427.9
	18.3
	3 934.2
	4 484.3
	9.0

	Остатъчен фонд по чл.19 от ЗСПЗЗ
	435.4
	1.0
	104.0
	331.4
	0.0

	Частна на физически лица
	15 381.6
	33.5
	13 898.2
	1 482.0
	0.0

	Частна на юридически и др. лица
	1 226.4
	2.6
	1 073.7
	152.7
	0.0

	Съсобственост
	76.9
	0.2
	72.4
	4.5
	0.0

	Общо:
	45 803.9
	100.0%
	38 951.60
	6 802.10
	37.7





1.1. Финансов план на стопанството:
През 2023 г. стопанството е работило съгласно предвижданията на изготвения и утвърден Финансов план на ТП ДГС „Болярка“ за годината. Той е разработен на базата на предвижданията на Горскостопанския план на стопанството. Планираните за 2023 година лесокултурни дейности са изпълнени на 100%. Поради трудната икономическа година реализацията на дървесина беше силно затруднена и изпълнението на този показател в натурално изражение е 65%. Годишният финансов резултат е oтрицателен.
 
1.2. Социални споразумения:
- Стопанството работи съгласно сключения Браншови колективен трудов договор на работещите в отрасъл „горско стопанство - стопанисване“;
- Няма постъпили жалби от страна на работещите на територията на стопанството.

Вътрешна социална политика
Служителите на стопанството са снабдени с униформени облекла – официални и теренни, както и с лични предпазни средства при работа в гората; проведени са начални и периодични инструктажи; сключен е договор и е направена оценка на риска при работа в стопанството.





1.3. План / програма за обучение и квалификация на персонала:

В края на 2022 година е одобрена програма за обучение на служителите от ТП ДГС „Болярка“, съгласно Приложение 3 от Националния стандарт. През 2023 г. са проведени 8 обучения включващи, както лесовъдския състав, така и  администрацията. Следи се за нивото на компетенция на служителите в стопанството и при необходимост могат да бъдат проведени допълнителни обучения.	

1.4. Здравословни и безопасни условия на труд, вкл. на работниците на подизпълнителите:
- Предоставено е облекло и оборудване на работещите в стопанството;
- Всички инструктажни книги са попълнени и подписани в съответните срокове;
- Проведени са инструктажи за здравословни и безопасни условия на труд;
- Няма регистрирани трудови злополуки;
- Има оценка на риска на всяко работно място на работещите в стопанството;
- Има сключен трудов договор с трудова медицина и извършени прегледи на работещите;

1.5. Ангажиране на заинтересованите страни:
- Има надлежно документирана кореспонденция и/или споразумения с други заинтересовани страни по различни поводи свързани с дейността на стопанството.
- Извършвани са срещи и комисии с участие на различни заинтересовани страни свързани с дейността на стопанството;
- Проведени са консултации със заинтересованите страни свързани с дейността на стопанството;
- Няма извършени промени в планираните горскостопански дейности в резултат от споразумения и предложения от заинтересованите страни.

1.6. Незаконни / нерегламентирани дейности в горите
Контрола и охраната на горите на територията на стопанството се осъществява от 14 горски стражари. Следи се за спазването на нормативната уредба, дисциплината на ползването, технологията на работа, осигуряването на нормален производствен процес и за спазването на изискванията свързани с безопасността на труда и опазването на средата както за служителите така и за ползвателите в горите.
За предходната година има постъпила 1 жалба за незаконна сеч и продажба на дървесина на територията на село Върбовка. Извършена бе проверка на посоченото място и са предприети действия по засилване на контрола и охрана на горските територии.
През 2023 г. има съставени 42 бр. АУАН за съхранение на незаконно придобита дървесина на общ размер от 28 пл. куб. м. Служителите на ДГС „Болярка“ са съставили 11 бр. констативни протоколи за установена незаконна сеч в държавни горски територии.

1.7. Изпълнение на горскостопанския план;

      - Дейностите заложени във финансовия план са съобразени с предвижданията на горскостопанския план на стопанството;

 Ползването по ГСП е 25 560 куб.м. лежаща маса.
През 2023 г. е извършено ползване на 16 546 м³. дървесина върху площно сечище от 382,8 ха. Площното сечище при широколистни гори е 306,96 ха, в т.ч за широколистни високостъблени е 128.85 ха.
Дейностите заложени във финансовия план са съобразени с предвижданията на горскостопанския план на стопанството;
Ползването на дървесина не превишава предвижданията по ГСП.


1.8. Промени в границите, собствеността, функционалността и предназначението на територии в рамките на стопанството;
- Няма промени в собствеността, 
- Извършвана е смяна на предназначението на горски територии на основание писмо с Изх.№13-2273/01.11.2023 г. на МЗХ за промяна предназначението на поземлени имоти в горски територии, необходими за изграждането на АМ „Хемус“.
- Не са издавани заповеди за заличаване/обявяване/промени на защитените територии и защитените зони. 
- Не са извършвани промени в заповедите или планове за управление на защитени територии и зони

1.9. Здравословно състояние на гората;
	- По регистъра на сигналните листове в ТП ДГС „Болярка” за 2023 година има заведени 22 броя сигнални листи. При обследването са констатирани следните повреди:
- гъботворка – 9 дка
- изсипване иглиците на бора – 25 дка
- съхнене на леторасли и клонки на бора – 506 дка
- съхнене на бора – 27 дка
- ветровал – 23 дка
- снеголом – 214 дка
- холандска болест по бряста – 436 дка
- изсъхване на иглиците при бора – 25 дка

1.10. Ползване/добиви и горскостопански дейности;
- Предоставени са разрешителни за ползване на  недървесни горски продукти; 
- Има сключени договор за наемане на дивечовъдните участъци на територията на стопанството; 
- От ДГТ през 2023 година са добити 16 546 м3 лежаща дървесина; 
- Площта на залесяванията е в размер на 50 дка; 
-  Не са използвани торове и пестициди.

1.11. Гори с висока консервационна стойност; 
- Изготвен е Доклад за ГВКС на територията на ТП ДГС „Болярка“, който е публично достъпен. Извършва се ежегоден мониторинг на ГВКС от ВКС 1 – ВКС 6. За ВКС 1 (ВКС 1.1, ВКС 1.2, ВКС 1.3) се попълват ежегодно формуляри за мониторинг на растителни и животински видове, както и на застрашени и изчезващи горски екосистеми.
- Извършен е мониторинг на други консервационни стойности (ВКС 4 и ВКС 6) 

1.12. Представителни образци от естествени горски екосистеми;
	- Има процедурата за мониторинг на ГВКС; 
	- Има списък на гори във фаза на старост и представителни образци на еталонни екосистеми.
	- Извършен е мониторинг на застрашени изчезващи екосистеми (ВКС 3). Екосистемите са в добро здравословно състояние без значителни повреди от абиотичен и биотичен характер.

1.13. Въздействие на дейностите по управление върху околната среда; 
	- Използваните лесовъдски системи в стопанството са насочени към създаване и поддържане на смесени разновъзрастни гори. Приоритет е превръщането на издънковите гори в семенни, както и трансформацията на борови култури в насаждения от местни видове в естествения си ареал на разпространение.
	- Няма наличие и разпространение на инвазивни видове.
	- Извършен е мониторинг на видове и екосистеми по т.1.11 и 1. 12 по-горе 
	- Няма негативни въздействия от използваните биологични агенти, пестициди и торове; 
	- Има данни за честотата, разпространение и степен на повреди от природни бедствия в резултат от горскостопански дейности.
	- Контролира се и не се допускат негативни въздействия върху водни ресурси, ако има такива вследствие на проведените горскостопански дейности.
	- Контролира се и не се допускат негативни въздействия върху почвите (ерозия, уплътняване, замърсяване, др.), ако има такива вследствие на проведените горскостопански дейности.
	- Поддържа се добро състоянието на постоянни и временни горски пътища.
	- Няма наличие на отпадъци в горските територии.

1.14. Въздействие на дейностите по управление върху социалната среда; 
	- Няма постъпили жалби и сигнали, свързани с правата и собствеността на местните общности,  засегнати и заинтересовани страни и начина, по който са разрешени.
	- Няма въздействия върху източници на питейна вода и други ползвания на водни ресурси - ВКС 4.1 от Доклада за ГВКС.
	- Има подадени заявления и съответно издадени позволителните за ползване на недървесни горски продукти на местни фирми, както и  от физически лица. 
- Стопанството полага усилия да задоволи нуждите на местните търговци от дървесина;

1.15. Промени в околната среда;
	- Има редки и застрашени местообитания - данни от т. 1.12. Представят се попълнени проверовъчни листи за редки и застрашени местообитания - ВКС 3 от Доклада за ГВКС.
	- Популации на редки и застрашени видове от т.1.11 са в добро състояние. Предоставени са попълнени проверовъчни листи за популации на редки и застрашени видове - ВКС 1.2 и ВКС 1.3. от Доклада за ГВКС.
	- На територията на стопанството има защитени територии и зони – Няма издадени заповеди за заличаване/обявяване на защитени територии или защитени зони.	- На територията на стопанството няма големи природни нарушения - дава се информация за настъпили каламитети, пожари или други неблагоприятни въздействия. 




21.02.2024 г.							Изготвил: ……..…………. 
          									       /инж. Д. Гуглов/
 


